Algimantas Bertašius

Algimantas Bertašius (g. 1934 m. balandžio 3 d. Kaune) – Lietuvos inžinierius, sporto istorikas.

Biografija 
1955–1956 m. dirbo Lietuvos plentų valdyboje, 1956–1994 m. Lietuvos kelių projektavimo institute „Lietkelprojektas“. 1963 m. baigė Kauno politechnikos institutą. Su kitais suprojektavo keliasdešimt tiltų ir viadukų, reikšmingiausias darbas – viadukai ir estakada Sargėnų sankryžoje prie Kauno.

Nuo 1962 m. sporto istorijos klausimais rašo į Lietuvos spaudą, nuo 1973 m. bendradarbiauja ir užsienio sporto spaudoje. 1965–1991 m. Lietuvos sporto žurnalistų federacijos, 1980–2000 m. Tarptautinės futbolo istorijos ir statistikos federacijos narys. 1978–1991 m. Kauno krepšinio federacijos Vykdomojo komiteto narys. 1992–1996 m. Lietuvos futbolo federacijos Istorijos komisijos pirmininkas. 1997 m. LTOK premijos laureatas.

Bibliografija 
 Lietuvos krepšinis / Algimantas Bertašius, Vytautas Kazakevičius, Stanislovas Stonkus, Vytautas Zeliukas. – Vilnius: Mintis, 1971. – 157 p.
 Lietuvos boksas / Algimantas Bertašius, Antanas Vaupšas, Antanas Zaboras. – Vilnius: Mintis, 1976. – 136 p.: iliustr.
 Kauno „Žalgiris“ (1944–1983): vyrų krepšinio komandos istorija, rungtynių rezultatai, žaidėjai, treneriai. – Kaunas: Šviesa, 1983. – 102 p.: iliustr.
 Sportininko žinynas / Algimantas Bertašius, Saliamonas Vaintraubas. – Vilnius: Mintis, 1984. – 331 p.
 Tarybų Lietuvos krepšinis / Algimantas Bertašius, Stepas Butautas, Stanislovas Stonkus. – Vilnius: Mintis, 1985. – 240 p.: iliustr.
 Krepšinio žinynas, 1922–1998. – Kaunas: Gabija, 1999. – 422 p.: iliustr. – ISBN 9986-517-90-7
 Lietuvos sporto žinynas. – T. I–XX. – Vilnius: Lietuvos sporto informacijos centras, 1999–2011. – ISBN 9986-574-29-3
 Su Lietuvos vardu per Europą, per pasaulį: Lietuvos krepšinio rinktinių kelias (1925–2008 m.) / Algimantas Bertašius, Stanislovas Stonkus. – Kaunas: Arx Baltica, 2009. – 338 p.: iliustr. – ISBN 978-9955-39-075-6
 Lietuvos stalo teniso žinynas, 1927–2012 / Vincas Franckaitis, sudarė Algimantas Bertašius. – Kaunas: Diremta, 2013. – 301 p.: iliustr. – ISBN 978-9955-905-17-2

Šaltiniai 

Lietuvos inžinieriai
Lietuvos kelininkai
Lietuvos futbolo veikėjai
Lietuvos sporto istorikai